[pic] | EIROPAS KOPIENU KOMISIJA | Briselē, 29.7.2009 COM(2009) 420 galīgā redakcija 2007/0247 (COD) KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu par Eiropas Parlamenta un Padomes direktīvu, ar ko izdara grozījumus Direktīvā 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem, Direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu un Direktīvā 2002/20/EK par elektronisko komunikāciju tīklu un pakalpojumu atļaušanu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2007/0247 (COD) KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu par Eiropas Parlamenta un Padomes direktīvu, ar ko izdara grozījumus Direktīvā 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem, Direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu un Direktīvā 2002/20/EK par elektronisko komunikāciju tīklu un pakalpojumu atļaušanu 1. VISPāRīGA INFORMāCIJA. Procedūra Komisija 2007. gada 13. novembrī pieņēma un 2007. gada 16. novembrī Eiropas Parlamentam un Padomei iesniedza direktīvas priekšlikumu COM(2007) 697 (2007/0247 (COD); Labāka regulējuma direktīva), lai to pieņemtu ar EK līguma 251. pantā noteikto koplēmuma procedūru. Ekonomikas un sociālo lietu komiteja atzinumu sniedza 2008. gada 29. maijā. Reģionu komiteja atzinumu pieņēma 2008. gada 19. jūnijā. Komisija 2008. gada 6. novembrī saskaņā ar EK līguma 250. pantu pieņēma grozītu priekšlikumu[1], kurā pilnīgi vai daļēji iestrādāti daudzi grozījumi, par kuriem Eiropas Parlaments nobalsoja pirmajā lasījumā 2008. gada 24. septembrī. Padome 2009. gada 16. februārī saskaņā ar EK līguma 251. pantu pieņēma tās kopējo nostāju par priekšlikumu[2]. Komisija 2009. gada 17. februārī pieņēma paziņojumu par Padomes kopējo nostāju[3]. Eiropas Parlaments pieņēma savu nostāju otrajā lasījumā 2009. gada 6. maijā. 2. KOMISIJAS PRIEKšLIKUMA MēRķIS Komisijas priekšlikuma mērķis ir pielāgot elektronisko sakaru tiesisko regulējumu Pamatdirektīvā[4], Atļauju izsniegšanas direktīvā[5] un Piekļuves direktīvā[6], lai uzlabotu regulējuma efektivitāti, samazinot administratīvos resursus, kas vajadzīgi ekonomiskā regulējuma īstenošanai, un padarot piekļuvi radiofrekvencēm vienkāršāku un efektīvāku. 3. KOMISIJAS PIEZīMES 3.1. Vispārīgas piezīmes Lai nodrošinātu pieņemšanu otrajā lasījumā, Eiropas Parlaments 2009. gada 6. maija plenārsēdē pieņēma vairākus Padomes kopējās nostājas grozījumus, par kuriem tika panākta vienošanās ar Padomi. Šie grozījumi pamatā skar šādus aspektus. - Attiecībā uz radiofrekvenču spektru: lielākas elastības nodrošināšana, kaut ar virkni izņēmumu, izmantojot pakalpojumu un tehnoloģijas neitralitāti; iespēja izņēmuma gadījumos atļaut ekskluzīvi sniegt pakalpojumu; radiofrekvenču spektra politikas vairākgadu programmas pieņemšana Eiropas Parlamentā un Padomē pēc Komisijas priekšlikuma (Komisiju konsultē Radiofrekvenču spektra politikas grupa); pilnvara harmonizēt radiofrekvenču joslas, ar kurām atļauts tirgoties, un atbrīvojums no pienākuma izpildīt prasību par jaunu tiesību piešķiršanas procesa iniciēšanu gadījumā, ja pārskata esošo tiesību ierobežojumus. - To valsts regulatīvo iestāžu neatkarības stiprināšana, kas ir atbildīgas par ex ante tirgus regulējumu un strīdus izšķiršanu. - To prasību precizēšana, kas piemērojamas valsts iestāžu lēmumu apelācijas lietās. - Noteikums par to, ka Komisijai ciešā sadarbībā ar EESRI jāizdod ieteikumi par valsts regulatīvo iestāžu paziņoto pasākumu projektu atcelšanu un/vai to grozījumiem saistībā ar operatoru ex ante pienākumu uzlikšanu, grozīšanu vai atcelšanu. - Nodrošināt to, ka valsts regulatīvās iestādes pieņem pasākumus, kas iedzīvotāju intereses atbalsta, aizsargājot gala lietotāju pamattiesības un brīvības. - Komisijas pilnvaras pieņemt turpmākus harmonizācijas pasākumus, proti, ieteikumus vai saistošus lēmumus, ja pastāv atšķirības tiesiskās aizsardzības īstenošanā. - Stiprināt valsts regulatīvo iestāžu pilnvaras uzlikt iekārtu vai īpašuma koplietošanas pienākumu attiecībā uz elektronisko sakaru tīkliem. - Precizēt valsts regulatīvajām iestādēm noteiktos principus un mērķus, jo īpaši saistībā ar stimulu saglabāšanu investīcijām jaunā tīkla infrastruktūrā, vienlaikus aizsargājot konkurenci. - Noteikumu atjaunināšana un modernizācija, lai nodrošinātu regulējuma tehnoloģisko neitralitāti. - Jauni noteikumi par nosacījumiem un procedūru funkcionālās nošķiršanas nodrošināšanai, izmantojot valsts regulatīvo iestādi. Komisijai Eiropas Parlamenta grozījumi ir pieņemami, jo tie ir saskaņā ar priekšlikuma vispārīgo mērķi un galvenajām iezīmēm. Komisija pēc Eiropas Parlamenta pirmā lasījuma pieņēma 138. grozījumu tās grozītajā priekšlikumā, pēcāk kā kompromisa risinājumu iestrādājot to grozījuma teksta redakciju, par kuru vienojās Eiropas Parlaments un Padome. Tāpēc Komisija varētu grozījumu pieņemt, taču tā darīs visu, lai šajā jautājumā panāktu vienošanos starp likumdevējiem. 3.2. Grozītais priekšlikums Saskaņā ar EK līguma 250. panta 2. punktu Komisija savu priekšlikumu groza atbilstīgi grozījumiem, par kuriem Eiropas Parlaments nobalsoja 2009. gada 6. maija plenārsēdē. [1] COM(2008) 724 galīgā redakcija. [2] OV C 103E, 5.5.2009., 1. lpp. [3] COM(2009) 78 galīgā redakcija. [4] Eiropas Parlamenta un Padomes 2002. gada 7. marta Direktīva 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (OV L 108, 24.4.2002.). [5] Eiropas Parlamenta un Padomes 2002. gada 7. marta Direktīva 2002/20/EK par elektronisko komunikāciju tīklu un pakalpojumu atļaušanu (OV L 108, 24.4.2002.). [6] Eiropas Parlamenta un Padomes 2002. gada 7. marta Direktīva 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (OV L 108, 24.4.2002.).